সেই গরল-পুষ্পের সৌন্দর্য্য আজও বিস্ময়-উদ্রেককারী। তাকে প্রায় অবিকৃত অবস্থাতেই পাওয়া গিয়েছে অ্যাম্বার জাতীয় রজনের মধ্যে। আমেরিকার অরিগন বিশ্ববিদ্যালয়ের অধ্যাপক জর্জ পয়েনার, জুনিয়র জানিয়েছেন, এই প্রাপ্তি উদ্ভিদ বিজ্ঞানের গবেষণাকে সমৃদ্ধ করল। এ থেকে প্রাগৈতিহাসিক কালের বাস্তুতন্ত্র সম্পর্কে জানা যাবে। তা ছাড়া, আজকের মানুষের বেশির ভাগ খাদ্যের জোগান আসে যে ‘অ্যাস্টারিড’ প্রজাতির গাছ থেকে, তার বিবর্তনের কাহিনিও জানায় এই ফসিল।